Kriminaaldraama 2h 6min
VENEETSIA FILMIFESTIVAL - PARIM MEESNÄITLEJA!
KULDGLOOBUSE NOMINENT - PARIM MEESKÕRVALOSA!
16. juuni 1959. Hollywoodi sära kustub igaveseks George Reevesi (Ben Affleck) jaoks, kes sai tuntuks tänu peaosale hittseriaalis ”Supermani seiklused”. Mees sureb oma villas püstolilasust pähe. Maha jäävad miljonid leinavad fännid ning rahaahne kihlatu, staarihakatis Leonore Lemmon (Robin Tunney). Politsei lõpetab juurdluse kiiresti, kuulutades surmajuhtumi enesetapuks. Reevesi ema (Lois Smith), kes ametlikku versiooni valeks peab, palkab eradetektiiv Louis Simo (Adrien Brody), et leida tõde. Endine politseinik Simo avastab kiiresti, et käesoleva asja uurimine võib olla kahjulik tema tervisele ning et tõde võib olla teinekord maetud vägagi sügavale. Üks võimalikke põhjuseid: Reevesi kuum suhe Toni Mannixiga (Diane Lane), kelle abikaasa Eddie Mannix (Bob Hoskins) on Hollywoodi võimsaima stuudio MGM boss.
”Hollywoodland” on põnevusfilm, mille aluseks üks Hollywoodi ajaloo kurikuulsamaid mõistatusi. Osades Oscari-võitja Ben Affleck (”Hea Will Hunting”), Oscari-võitja Adrien Brody (”Pianist”), Diane Lane (”Truudusetu”), Bob Hoskins (”Long Good Friday”), Robin Tunney (”Põgenemine”) jt. Lavastajana teeb kinodebüüdi televeteran Allen Coulter (”Sopranod”, ”Seks ja linn”).
George Reevesi kehastanud Ben Affleck tunnistati tänavusel Veneetsia filmifestivalil parimaks meesnäitlejaks.
Osatäitjad: Adrien Brody, Ben Affleck, Kathleen Robertson
2h 6min | Kriminaaldraama | Kinodes alates: 2.03.2007